**ՀԻՄՆԱՎՈՐՈՒՄ  
«ՋԻԷՆՍԻ-ԱԼՖԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 0.14072 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

ՀՀ Կոտայքի մարզի Աբովյան համայնքի Բալահովիտ գյուղում գտնվող, իրավաբանական անձի սեփականություն հանդիսացող 07-018-0125-0032 կադաստրային ծածկագրով 0.14072 հա հողամասը համաձայն համայնքի պարզեցված գլխավոր հատակագծի հանդիսանում է բնակավայրերի նպատակային նշանակության և համաձայն գրանցված իրավունքի հասարակական կառուցապատման գործառնական նշանակության հողամաս (30.08.2023 թվականի N 30082023-07-0003 վկայական):

Հողամասի սեփականատերը ցանկանում է սահմանված կարգով կառուցել Վերականգնվող էներգետիկ ռեսուրսների էներգատեղակայանք (արևային կայան), 110/35կՎ 2500 կՎԱ հզորությամբ ենթակայան, որի համար ներկայացրել է դիմում 0,14072 հա հողամասի նպատակային նշանակության փոփոխության մասին։ ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովը 2023 թվականի նոյեմբերի 30-ին տվել է N 1/փ-441 դրական եզրակացությունը։

Հողամասի նպատակային նշանակության փոփոխությունը հնարավորություն կտա սեփականատիրոջը ներգրավել 200-250 միլիոն դրամի ներդրում վերականգնվող էներգետիկայի բնագավառում, որը կբերի ընկերությունում 10-35 նոր աշխատատեղերի ստեղծման և կնպաստի համայնքի սոցիալ տնտեսական զարգացմանը:

Ելնելով վերոգրյալից և հաշվի առնելով համայնքի շահերը, գտնում ենք նպատակահարմար և առաջարկում ենք Աբովյան համայնքի Բալահովիտ գյուղի գլխավոր հատակագծում կատարել փոփոխություն՝ 07-018-0125-0032 կադաստրային ծածկագրով 0.14072 հա բնակավայրերի նպատակային նշանակության հասարակական կառուցապատման գործառնական նշանակության հողամասի նպատակային նշանակությունը փոփոխել էներգետիկայի, տրանսպորտի, կապի, կոմունալ ենթակառուցվածքների օբյեկտների նշանակության էներգետիկայի օբյեկտների հողերի կատեգորիա:

«Ջիենսի-Ալֆա» փակ բաժնետիրական ընկերության սեփականություն հանդիսացող 0.14072 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտ ընդունելու անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**